Dipesalema 89 | Baebele ya mo Internet | Thanolo ya Lefatshe le Lesha
Masekile. Ya ga Ethane wa Moesera.+ 89 Ke tla opela ka bosakhutleng kaga dipontsho tsa ga Jehofa tsa bopelonomi jwa lorato.+Ke tla itsise boikanyegi jwa gago ka molomo wa me kokomana morago ga kokomana.+ 2 Gonne ke rile: “Bopelonomi jwa lorato bo tla nna bo agilwe ka bosakhutleng;+Fa e le magodimo, o boloka boikanyegi jwa gago bo tlhomamisitswe ka thata mo go one.”+ 3 “Ke dirile kgolagano le wa me yo ke mo tlhophileng;+Ke ikanetse Dafide motlhanka wa me,+ 4 ‘Ke tla tlhomamisa losika+ lwa gago ka thata le eleng ka bosakhutleng,Mme ke tla aga setulo sa gago sa bogosi+ kokomana morago ga kokomana.’” Seʹlah. 5 Mme magodimo a tla baka tiro ya gago e e gakgamatsang, wena Jehofa,+Ee, boikanyegi jwa gago mo phuthegong ya baitshepi. 6 Gonne ke mang kwa loaping yo o ka tshwantshiwang le Jehofa?+Ke mang yo o ka tshwanang le Jehofa mo go bomorwa Modimo?+ 7 Modimo o tshwanetse go tshwarwa ka tshisimogo mo setlhopheng se se atamalaneng thata sa baitshepi;+O mogolo e bile o a boitshega mo go botlhe ba ba mo dikologileng.+ 8 Ao tlhe Jehofa Modimo wa masomosomo,+Ke mang yo o matlhagatlhaga jaaka wena, Jah?+Le boikanyegi jwa gago bo go dikologile.+ 9 O busa mo godimo ga go kokomoga ga lewatle;+Fa le tsholetsa makhubu a lone wena o a a sisibatsa.+ 10 Wena ka bowena o thubagantse Rahabe,+ fela jaaka mongwe yo o bolailweng.+O gasamisitse baba ba gago ka lebogo+ la nonofo ya gago. 11 Legodimo ke la gago,+ lefatshe le lone ke la gago;+Naga e e ungwang le se se tletseng mo go yo-ne+—di thailwe ke we-na.+ 12 Bokone le borwa—di bopilwe ke wena;+Tabore+ le Heremone+—di goa ka boipelo+ mo leineng la gago. 13 Lebogo le le nang le thata ke la gago,+Seatla sa gago se nonofile,+Seatla sa gago sa moja se godisitswe.+ 14 Tshiamo le katlholo ke lefelo le le tlhomameng la setulo sa gago sa bogosi;+Bopelonomi jwa lorato le boammaaruri di tla fa pele ga sefatlhego sa gago.+ 15 Go itumela batho ba ba itseng mokgosi wa boipelo.+Ao tlhe Jehofa, ba nna ba tsamaya mo leseding+ la sefatlhego sa gago. 16 Ba ipela mo leineng la gago letsatsi lotlhe+Mme ba godisiwa mo tshiamong+ ya gago. 17 Gonne o bontle jwa nonofo+ ya bone;Mme lonaka lwa rona lo godisiwa+ ka kamogelo ya gago. 18 Gonne thebe ya rona ke ya ga Jehofa,+Mme kgosi ya rona ke ya Moitshepi wa Iseraele.+ 19 Ka nako eo o ne wa bua mo ponatshegelong le batho ba gago ba ba ikanyegang,+Mme o ne wa re:“Ke beile thuso mo go yo o thata;+Ke godisitse yo o tlhophilweng mo bathong.+ 20 Ke bone Dafide motlhanka wa me;+Ke mo tloditse+ ka leokwane la me le le boitshepo, 21 Yo seatla sa me se tla nitamang mo go ene,+Yo lebogo la me le tla mo nonotshang.+ 22 Ga go na mmaba ope yo o tla batlang sepe ka kgang mo go ene,+E bile ga go na morwa ope wa tshiamololo yo o tla mmogisang.+ 23 Mme ke ne ka thubaganya baba ba gagwe fa pele ga gagwe,+Mme ka nna ka itaya ba ba mo tlhoileng thata.+ 24 Mme boikanyegi jwa me le bopelonomi jwa me jwa lorato di na le ene,+Le lonaka lwa gagwe lo godisitswe mo leineng la me.+ 25 Mme ke beile seatla sa gagwe mo lewatleng+Le seatla sa gagwe sa moja mo dinokeng.+ 26 Ene o tlhaeletsa kwa go nna a re, ‘O Rre,+Modimo wa me+ le Lefika la poloko ya me.’+ 27 Gape, nna ka bonna ke tla mmaya go nna leitibolo,+Yo o kwa godimodimo wa dikgosi tsa lefatshe.+ 28 Ke tla boloka bopelonomi jwa me jwa lorato mo go ene ka bosakhutleng,+Mme kgolagano ya me e tla ikanyega mo go ene.+ 29 Mme ruri ke tla tlhoma losika lwa gagwe ka bosaengkae+Le setulo sa gagwe sa bogosi jaaka malatsi a legodimo.+ 30 Fa bomorwawe ba tlogela molao wa me+Mme ba sa tsamaye mo ditshwetsong tsa me tsa boatlhodi,+ 31 Fa ba tlontlolola melao ya meMme ba sa boloke ditaolo tsa me, 32 Ke tla lebisa tlhokomelo ya me mo tlolong ya bone ka thobane+Le mo phosong ya bone ka dititeo.+ 33 Mme bopelonomi jwa me jwa lorato ga nkitla ke bo tlosa mo go ene,+E bile ga nkitla ke itshupa ke le maaka malebana le boikanyegi jwa me.+ 34 Ga nkitla ke tlontlolola kgolagano+ ya me,Le gone ga nkitla ke fetola mafoko a a tswang mo dipounameng tsa me.+ 35 Fa ke setse ke ikanne+ mo boitshepong jwa me,Ga nkitla ke bolelela Dafide maaka.+ 36 Losika lwa gagwe lo tla itshupa e le lwa bosakhutleng,+Le setulo sa gagwe sa bogosi se tla nna jaaka letsatsi fa pele ga me.+ 37 Se tla tlhomamisiwa ka thata jaaka ngwedi ka bosakhutleng,Le jaaka mosupi yo o ikanyegang mo loaping.” Seʹlah. 38 Mme wena—o latlhile e bile o nna o nyatsa;+O shakgaletse motlodiwa wa gago.+ 39 O ganne kgolagano ya motlhanka wa gago;O itshepololetse serwalo sa gagwe sa segosi fa fatshe.+ 40 O thubile masaka a gagwe otlhe a maje;+O dirile dithako tsa gagwe tsa tshireletso marope.+ 41 Botlhe ba ba fetang ka tsela ba mo thopile;+Ene o fetogile kgobo+ mo baagelaning ba gagwe. 42 Wena o godisitse seatla sa baba ba gagwe sa moja;+O dirile gore baba ba gagwe botlhe ba ipele.+ 43 Mo godimo ga moo, gape o tshwara tšhaka ya gagwe jaaka mmaba,+Mme o dirile gore a se ka a gatela pele mo tlhabanong.+ 44 O dirile gore a kgaotse mo phatsimong ya gagwe,+Le setulo sa gagwe sa bogosi o se digetse fa fatshe.+ 45 O khutshwafaditse malatsi a bosha jwa gagwe;O mmipile ka ditlhong.+ Seʹlah. 46 O tla nna o iphitlhile ka lobaka lo lo kae, Jehofa? Ka bosakhutleng?+A tšararego ya gago e tla nna e tuka fela jaaka molelo?+ 47 Gakologelwa gore ke na le lobaka lo lo kae lwa botshelo.+A o bopetse bomorwa batho botlhe lefela?+ 48 Ke monna ofe yo o nonofileng yo o tshelang yo o se kitlang a bona loso?+A o ka falotsa moya wa gagwe mo seatleng sa Sheole?+ Seʹlah. 49 Ditiro tsa gago tsa pele tsa bopelonomi jwa lorato di kae, tlhe Jehofa,Tse o neng wa ikanela Dafide ka ga tsone mo boikanyeging jwa gago?+ 50 Gakologelwa, tlhe Jehofa, kgobo mo batlhankeng ba gago,+Go tshola mo sehubeng sa me kgobo ya ditšhaba tsotlhe tse dintsi,+ 51 Kafa baba ba gago ba kgobileng ka gone, tlhe Jehofa,+Kafa ba kgobileng motlhala wa dinao tsa motlodiwa wa gago ka gone.+ 52 A go bakwe Jehofa ka bosakhutleng. Amen le Amen.+